Jonathan Shugaban kasan ‘jeka na yi ka ne’ – APC ▷ Legit.ng
Jonathan Shugaban kasan ‘jeka na yi ka ne’ – APC
3 months ago 46 views by Mahmoud Aliyu
-Yekini Nabena ya mayarwa tsohon Shugaban Najeriya martani kan kiran APC jam'iyya maras tasiri a Bayelsa
-Mataimakin sakataren yada labaran APC ya ce Jonathan bai taba lashe zabe ko so daya ba da karfin kuri'u
Mataimakin sakataren yada labaran APC a matakin kasa, Yekini Nabena ya bayyana tsohon Shugaban Najeriya Goodluck Jonathan a matsayin “ Shugaban kasan jeka na yi ka’ wanda bai taba lashe zabe ko so daya ba.
Mataimakin sakataren yayi wannan maganar ne a lokacin da yake mayar da martani a kan wasu kalaman da tsohon Shugaban ya fadi game da jam’iyyarsa.
KU KARANTA:Dakarun sojin Najeriya sun cikawa Wike aiki na kama Bobrisky
Jonathan ya furta wasu kalamai dangane da jam’iyyar APC a wurin wani taron PDP da aka yi a Yenagoa babban birnin Bayelsa, inda ya ce APC bata da wani tasiri a siyasance a dukkanin matakan jihar.
A nashi bangaren kuwa, Nabena ya mayarwa tsohon shugaban kasan da martani ranar Alhamis a Abuja lokacin da yake hira da ‘yan jarida, inda ya ce a zaben da ya gabata na sanata a mazabar Jonathan dan jam’iyyar APC ne ya lashe kujerar.
Ga abinda Nabena ya fadi a kalamansa: “ Jonathan shugaban kasan jeka na yi ka ne, wanda yake kokari ya kafa tarihi na sake gudanar da zaben shugaban kasa a Bayelsa kamar yadda ya auku a lokacin da yake mulki.
“Bai taba lashe zabe ba ko sa daya. Taimakon jami’an tsaro ne da kuma hukumar zabe a wancan lokacin kawai sai dai ka ji an sanar da sakamakon zabe ana cewa PDP tayi nasara.
“ Ko a zaben da akayi bana Jonathan ya fadi warwas a mazabarsa, saboda dan jam’iyyar APC ne ya lashe kujerar sanatan wannan mazabar. Kaga kuwa dole mutum yayi mamaki wai shin wace jam’iyyar Jonathan ke nufi da cewa ba tada tasiri a Bayelsa.
“ A bayyane take babu irin magudin zaben da zai hana PDP faduwa zaben gwamnan jihar Bayelsa dake tafe nan gaba kadan.” Inji Nabena.
'Yar gidan mataimakin shugaban kasa Kiki Osinbajo ta yi wata muhimmiyar magana game da rayuwar ta